A4-0159/97

Απόφαση για κοινή θέση του Συμβουλίου όσον αφορά την έγκριση οδηγίας του Ευρωπαϊκού Κοινοβουλίου και του Συμβουλίου για την τροποποίηση της οδηγίας 93/38/ΕΟΚ περί συντονισμού των διαδικασιών σύναψης συμβάσεων στους τομείς του ύδατος, της ενέργειας, των μεταφορών και των τηλεπικοινωνιών (C4-0039/97 - 95/0080(COD))

(Διαδικασία της συναπόφασης: Δεύτερη ανάγνωση)

Το Ευρωπαϊκό Κοινοβούλιο,

- έχοντας υπόψη την κοινή θέση του Συμβουλίου (C4-0039/97 - 95/0080(COD)),

- έχοντας υπόψη τη γνωμοδότησή του σε πρώτη ανάγνωση ((ΕΕ C 347 της 18.11.1996, σελ. 25)) στην πρόταση της Επιτροπής προς το Ευρωπαϊκό Κοινοβούλιο και το Συμβούλιο CΟΜ(95)0107 ((ΕΕ C 138 της 3.6.1995, σελ. 49)),

- έχοντας υπόψη την τροποποιημένη πρόταση της Επιτροπής CΟΜ(96)0598 ((ΕΕ C 28 της 29.1.1997, σελ. 4)),

- έχοντας υπόψη το άρθρο 189Β, παράγραφος 2 της Συνθήκης ΕΚ,

- βάσει του άρθρου 72 του Κανονισμού του,

- έχοντας υπόψη τη σύσταση της Επιτροπής Οικονομικής, Νομισματικής και Βιομηχανικής Πολιτικής για τη δεύτερη ανάγνωση (A4-0159/97),

1. τροποποιεί την κοινή θέση ως ακολούθως[semigr ]

2. καλεί την Επιτροπή να υποστηρίξει τις τροποποιήσεις του Κοινοβουλίου στην γνωμοδότησή της, την οποία δίδει βάσει του άρθρου 189Β, παράγραφος 2, σημείο δ της Συνθήκης ΕΚ[semigr ]

3. καλεί το Συμβούλιο, να εγκρίνει όλες τις τροποποιήσεις του Κοινοβουλίου, να τροποποιήσει ανάλογα την κοινή του θέση και να εκδώσει οριστικά την νομοθετική πράξη[semigr ]

4. αναθέτει στον Πρόεδρό του να διαβιβάσει την απόφαση αυτή στο Συμβούλιο και την Επιτροπή.

(Τροπολογία 6)

Αιτιολογική σκέψη 13

>Αρχικό κείμενο>

13. ότι η αρχή που περιέχεται στο άρθρο VI, 4 της συμφωνίας, σύμφωνα με την οποία οι φορείς δεν ζητούν ούτε δέχονται, κατά τρόπο που θα μπορούσε να οδηγήσει σε παρεμπόδιση του ανταγωνισμού, συμβουλές που μπορεί να χρησιμοποιηθούν για τον καθορισμό των τεχνικών προδιαγραφών μιας συγκεκριμένης σύμβασης, εκ μέρους μιας εταιρίας που ενδεχομένως έχει εμπορικό συμφέρον στη συγκεκριμένη σύμβαση, εξυπακούεται βάσει του άρθρου 4, παρ. 2 της οδηγίας 93/38/ΕΟΚ, και ως εκ τούτου, μια τροποποίηση οδηγίας κατά την έννοια αυτή είναι περιττή[semigr ]

>Κείμενο μετά την ψηφοφορία στο ΕΚ>

13. ότι οι φορείς ενδέχεται να ζητούν ή να δέχονται συμβουλές που μπορεί να χρησιμοποιηθούν στην προετοιμασία των τεχνικών προδιαγραφών, υπό τον όρο ότι οι εν λόγω συμβουλές δεν οδηγούν σε παρεμπόδιση του ανταγωνισμού[semigr ]

(Τροπολογία 2)

Αιτιολογική σκέψη 13α (νέα)

>Κείμενο μετά την ψηφοφορία στο ΕΚ>

13α. ότι η Επιτροπή διαθέτει στις μικρές και μεσαίες επιχειρήσεις υλικό κατάρτισης και ενημέρωσης το οποίο θα τους επιτρέψει να συμμετέχουν πλήρως στη νέα αγορά δημοσίων συμβάσεων προμηθειών και ανάθεσης έργων,

(Τροπολογία 3)

ΑΡΘΡΟ 1, ΠΑΡΑΓΡΑΦΟΣ 11

Άρθρο 41, παράγραφος 3 (οδηγία 93/38/ΕΟΚ)

>Αρχικό κείμενο>

3. οι φορείς που ασκούν δραστηριότητα περιλαμβανόμενη στα παραρτήματα Ι, ΙΙ, VΙΙ, VΙΙΙ και ΙΧ ενημερώνουν το συντομότερο τους συμμετέχοντες προμηθευτές, εργολήπτες ή παρέχοντες υπηρεσίες για τις αποφάσεις που λαμβάνονται όσον αφορά την ανάθεση της σύμβασης, εάν τους υποβληθεί σχετική αίτηση.

>Κείμενο μετά την ψηφοφορία στο ΕΚ>

3. όσον αφορά συμβάσεις δημοσίων φορέων ανάθεσης, οι οποίες αναφέρονται στα παραρτήματα Ι, ΙΙ, VΙΙ, VΙΙΙ, και ΙΧ και οι οποίοι ασκούν δραστηριότητες σύμφωνα με το άρθρο 2, παράγραφος 2, οι αναθέτοντες φορείς ενημερώνουν τους συμμετέχοντες προμηθετές, εργολήπτες ή παρέχοντες υπηρεσίες εγγράφως το συντομότερο για τις αποφάσεις που λαμβάνονται όσον αφορά την ανάθεση της σύμβασης, εάν τους υποβληθεί σχετική αίτηση.

(Τροπολογία 4)

ΑΡΘΡΟ 1, ΠΑΡΑΓΡΑΦΟΣ 11

Άρθρο 41, παράγραφος 4 (οδηγία 93/38/ΕΟΚ)

>Αρχικό κείμενο>

4. οι αναθέτοντες φορείς που ασκούν δραστηριότητα περιλαμβανόμενη στα παραρτήματα Ι, ΙΙ, VΙΙ; VΙΙΙ, και ΙΧ γνωστοποιούν σε κάθε αποκλεισθέντα υποψήφιο ή προσφέροντα, το συντομότερο από την παραλαβή σχετικής γραπτής αίτησης, τους λόγους απόρριψης της υποψηφιότητας ή της προσφοράς του και, σε κάθε προσφέροντα που υπέβαλε παραδεκτή προσφορά, τα χαρακτηριστικά και τα σχετικά πλεονεκτήματα της επιλεγείσας προσφοράς καθώς και το όνομα του αναδόχου.

>Κείμενο μετά την ψηφοφορία στο ΕΚ>

4. όσον αφορά συμβάσεις δημοσίων φορέων ανάθεσης, οι οποίες αναφέρονται στα παραρτήματα Ι, ΙΙ, VΙΙ; VΙΙΙ, και ΙΧ και οι οποίοι ασκούν δραστηριότητες σύμφωνα με το άρθρο 2, παρ. 2, οι αναθέτοντες φορείς γνωστοποιούν σε κάθε αποκλεισθέντα υποψήφιο ή προσφέροντα, το συντομότερο από την παραλαβή σχετικής γραπτής αίτησης, τους λόγους απόρριψης της υποψηφιότητας ή της προσφοράς του και, σε κάθε προσφέροντα που υπέβαλε παραδεκτή προσφορά, τα χαρακτηριστικά και τα σχετικά πλεονεκτήματα της επιλεγείσας προσφοράς καθώς και το όνομα του αναδόχου.

(Τροπολογία 5)

ΑΡΘΡΟ 1, ΠΑΡΑΓΡΑΦΟΣ 12

Άρθρο 42, παράγραφος 1α, πρώτο εδάφιο (οδηγία 93/38/ΕΟΚ)

>Αρχικό κείμενο>

1α. σε σχέση με τις κατηγορίες δραστηριοτήτων στις οποίες αναφέρονται τα παραρτήματα Ι, ΙΙ, VΙΙ, VΙII και ΙΧ, τα κράτη μέλη μεριμνούν, σύμφωνα με τις ρυθμίσεις που θα θεσπισθούν με βάση τη διαδικασία του άρθρου 40 παράγραφοι 4-8, ώστε η Επιτροπή να λάβει μία στατιστική έκθεση των συμβάσεων που ανατέθηκαν το αργότερο στις 31 Οκτωβρίου 1997 για το προηγούμενο έτος και στη συνέχεια πριν από τις 31 Οκτωβρίου κάθε χρόνου. Στην έκθεση αυτή περιλαμβάνονται τα στοιχεία τα οποία είναι αναγκαία για τον έλεγχο της ορθής εφαρμογής της συμφωνίας.

>Κείμενο μετά την ψηφοφορία στο ΕΚ>

1α. όσον αφορά συμβάσεις δημοσίων φορέων ανάθεσης, οι οποίες αναφέρονται στα παραρτήματα Ι, ΙΙ, VΙΙ, VΙΙΙ και ΙΧ και οι οποίοι ασκούν δραστηριότητα σύμφωνα με το άρθρο 2, παρ. 2, τα κράτη μέλη μεριμνούν, σύμφωνα με τις ρυθμίσεις που θα θεσπισθούν με βάση τη διαδικασία του άρθρου 40 παράγραφοι 4-8, ώστε η Επιτροπή να λάβει μία στατιστική έκθεση των συμβάσεων που ανατέθηκαν το αργότερο στις 31 Οκτωβρίου 1997 για το προηγούμενο έτος και στη συνέχεια πριν από τις 31 Οκτωβρίου κάθε χρόνου. Στην έκθεση αυτή περιλαμβάνονται τα στοιχεία τα οποία είναι αναγκαία για τον έλεγχο της ορθής εφαρμογής της συμφωνίας.